29.9.2005 Euroopa Liidu Teataja L 253/21 (1) KOMISJON KOMISJONI OTSUS, 22. juuni 2005, EÜ asutamislepingu artiklile 82 ja EMP lepingu artiklile 54 vastava menetluse kohta (juhtum COMP/A.39.116/B2 — Coca-Cola) (teatavaks tehtud numbri K(2005) 1829 all) (Ainult ingliskeelne tekst on autentne) (EMPs kohaldatav tekst) (2005/670/EÜ) Vastavalt nõukogu määruse (EÜ) nr 1/2003 (!) artikli 9 lõikele 1 vastuvõetud otsus on adresseeritud The Coca-Cola Company'le (“TCCC”) ja selle kolmele tähtsamale villijale, ettevõtetele Bottling Holdings (Luxembourg) SARL, Coca-Cola Erfrischungsgetränke AG ja Coca-Cola Hellenic Bottling Company SA (edaspidi “pooled”). Menetlus käsitleb TCCC ja selle villijate äritavasid gaseeritud karastusjookide tarni- misel EÜ liikmesriikides, Islandil ja Norras nii kodus tarbimiseks kui ka kohapeal tarbimiseks mõeldud turustuskanali kaudu. Esialgses hinnangus avaldas komisjon EÜ asutamislepingu artikli 82 ja EMP lepingu artikli 54 kohaselt muret äritavade kohta, mis hõlmavad ainuõigust käsitlevate nõuete, kasvu ja eesmärgi täitmisega seotud allahindlusi ning turuvõimu kasutamist erinevate tootekategooriate turus- tamiseks. Komisjon on arvamusel, et pärast esialgset hinnangut ja asjast huvitatud kolmandate isikute esitatud märkusi välja pakutud kohustused on piisavad, et lahendada tuvastatud konkurentsiprobleeme nende turustuskanalitega, mille puhul pooled on ületanud kindlaks määratud turuosa künnise. Eriti hoiduvad pooled ainuõiguslike kokkulepete sõlmimisest, välja arvatud erilistel asjaoludel, ja kasvu ning eesmärgi täitmisega seotud allahindluste tegemisest. Esialgse hinnangu kohaselt muutsid kõnealused teguviisid samadel tingimustel konkureerimise kolmandate osapoolte jaoks raskemaks. Kohustustes nähakse ette, et sortimenti ja müügipinda käsitlevad nõuded tuleb teatud tootemarkide kategooriate jaoks eraldi määratleda, millega lahendatakse esialgses hinnangus käsitletud probleem, et nõrkade tootemarkide turustamiseks võidakse kasutada tugevate tootemarkide abi. Rahastamise ja tehnilise varustuse osas lühendavad kohustused lepingu kehtivusaega, annavad klientidele võimaluse karistuseta tagasimaksmi- seks ja lepingu lõpetamiseks ning vabastavad teatud osa ruumi jahutis, millega lahendatakse probleem, et olemasolevad kokkulepped seoksid kliente põhjendamatult ja see viiks turustusvõimaluse ainuõigus- likkusele. Otsuses leitakse, et kõnealuste kohustuste suhtes ei ole komisjonil enam põhjust meetmeid võtta. Käesolev otsus on siduv kuni 31. detsembrini 2010. Konkurentsi piiravat tegevust ja turgu valitsevat seisundit käsitlev nõuandekomitee esitas pooldava arvamuse 20. mail 2005. (1) EÜT L 1, 4.1.2003, lk 1. Määrust on muudetud määrusega (EÜ) nr 411/2004 (ELT L 68, 6.3.2004, lk 1).